Document ID: 31987R3679

KOMISSION ASETUS (ETY) N:o 3679/87,
annettu 9 päivänä joulukuuta 1987,
tuoreiden tai jäähdytettyjen lampaanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) N:o 1481/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80 (), sellaisena kuin se on viimeksi muutettuna asetuksella (ETY) N:o 794/87 (), ja erityisesti sen 4 artiklan,
sekä katsoo, että
komission asetuksessa (ETY) N:o 1481/86 (), sellaisena kuin se on viimeksi muutettuna asetuksella (ETY) N:o 2501/86 (), säädetään, että kunkin jäsenvaltion yksillä tai useammilla edustavilla markkinoilla todettu hinta laaditaan käyttämällä kullekin markkinoille tulevan kunkin laatuluokan suhteellista merkitystä ilmaisevia painotuskertoimia,
ottaen huomioon Belgiassa Cineyn markkinoilla todetun kaupan määrän on Cineytä pidettävä edustavina markkinoina; olisi muutettava painotuskertoimia näille markkinoille saapuvien määrien kehityssuunnan huomioonottamiseksi,
Tanskassa hinnoittelupaikkoja ja vahvistettuja kertoimia olisi muutettava näille markkinoille saapuvien määrien kehityssuunnan huomioonottamiseksi,
Italiassa Nocin edustavat markkinat on suljettu; ottaen huomioon L'Aquilan, Grosseton ja Forlin markkinoilla tehdyn kaupan määrän, olisi näitä markkinoita pidettävä edustavina markkinoina; olisi muutettava painotuskertoimia edustaville markkinoille saapuvien määrien kehityssuunnan huomioonottamiseksi, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1481/86 liitteen II kohdat A, B ja H tämän asetuksen liitteessä esitetyillä kohdilla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 4 päivästä tammikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä joulukuuta 1987.

Labels: 2
17